Зыр мэхъуанэ, адрейм зэIухауэ жеIэ
США-м и къэрал секретарым и дэIэпыкъуэгъу Нуланд Викторие (ищхьэмкIэ) къыхуагъэгъуну лъэIуащ Евросоюзым ткIийуэ зэрытехъущIыхьар (щхьэтечу жыпIэмэ, зэрехъуэнар). Фигу къэдгъэкIыжынщи, Нуланд Киев щыIа американ лIыкIуэ Паетт Джеффри телефонкIэ щепсалъэм ЕС-р иубащ, хъуэнащ, абы зрилъэфыхьу къилъытэри.
ЦРУ-м хуегъэфащэ псалъэмакъыр урысей щэхурылажьэ IуэхущIапIэхэм хэIущIыIу ящIауэ.
США-м и къэрал секретарь Керри Джон (и щIагъымкIэ) жиIащ илъэс-илъэситI нэхъ дэмыкIыу политикэшхуэм хэкIыжыну зэримурадыр. «Мыр сэ си иужьрей къэрал къулыкъущ», — къыхигъэщхьэхукIащ дипломатым икIи ардыдэмкIэ къигъэлъэгъуащ 2016 гъэм екIуэкIыну президент хэхыныгъэхэм зэрыхэмытынур.
